[{"text_idx": "#000000", "text": "Fina elano: la dua fazo de la kampanjo de UEA por antau\u0306enigi Esperanton en Eu\u0306ropa Unio"}, {"text_idx": "#000001", "text": "La UEA-Komisiono por eu\u0306ropa agado kunlabore kun Eu\u0306ropa Esperanto-Unio (EEU) dau\u0306rigas la kampanjon por nia lingvo en Eu\u0306ropa Unio. Kadre de la nuna eu\u0306ropunia \u201cKonferenco pri la estonteco de Eu\u0306ropo\u201d (g\u0302is marto-aprilo 2022) multaj esperantistoj en EU-landoj jam apogas civitanajn proponojn, kiuj pledas por Esperanto en EU. La plej sukcesa el tiuj proponoj ec\u0302 atingis la pozicion de la plej multnombre apogita propono en la tuta EU-konsulto, konkurade kun c\u0302iuj aliaj temoj.\nUEA kaj EEU komencis la duan fazon de la kampanjo. Gravas nun atentigi la deputitojn de la Eu\u0306ropa Parlamento kaj de naciaj parlamentoj, reprezentantojn de la EU-Komisiono kaj de naciaj registaroj, samkiel la eu\u0306ropunian gazetaron, pri niaj proponoj, klarigi al ili niajn argumentojn kaj tiamaniere plividebligi Esperanton en eu\u0306ropuniaj politikaj kaj publikaj rondoj."}, {"text_idx": "#000002", "text": "UEA petas esperantistojn en EU-landoj nun krome apogi la kampanjon per retmesag\u0302oj kaj leteroj al konferencantoj. Pluraj landaj asocioj jam subtenas la agadon per propraj alvokoj al siaj membraroj. Detalaj informoj pri kial kaj kiel partopreni la kampanjon, inter alie adreslistoj kaj ekzempla mesag\u0302o, trovig\u0302as en la UEA-vikipag\u0302o "}, {"text_idx": "#000003", "text": "Alklaku la supran bildon por vidi la abonmanierojn."}, {"text_idx": "#000004", "text": "Vi devas esti ensalutinta por rajti komenti."}]